Эй, націсьнем, хлопцы!
* * *
Эй, націсьнем, хлопцы!
клявішы баяну.
Цымбалы,
цымбалы,
пазванчэй!
На палёх,
гарматамі ўзараных,
у віхры душа будзе пець.

Там, дзе ўчора
сьпявалі хаўтуры –
ваяцкі марш
гукнем грамадой
і страляючы
сэрца кулямі,
пойдзем сьмела
ў апошні бой.

Там, дзе ўчора цьвілі
васількі, асот
і пырняк
на межах бур’яных –
Загудзіць
звон сталёвых калёс
трактароў,
жняярак.

На кветках
бруду палёў
узрасьце
каласістае жыта
і, раўняючыся
з галавамі дубоў,
прашуміць
сваю урачыстасьць.

Дык, цымбалы,
цымбалы,
пазванчэй!
Эх,
націсьнем, хлопцы
на баянах,
Кулямі сэрца
страляй адважней
па людзях
васількова-бур’яных

Вершы Паўлюка Шукайлы